ארץ אוז

עלילת הסרט

בשנת 1905, בקנזס, אמן מתוסכל בשם אוסקר דיגס (ג'יימס פרנקו), עובד בקרקס נודד. כשסערה מתקרבת לקרקס, האיש הגדול (טים הולמס) מגלה שאוסקר פלרטט עם אשתו ותוקף אותו. אוסקר בורח בכדור פורח, אבל הוא נשאב לתוך טורנדו. הטורנדו מביא אותו לארץ אוז, שם הוא פוגש במכשפה בשם תיאודורה (מילה קוניס). תיאודורה מאמינה שהוא הקוסם שמנובא שיביס את המכשפה הרעה שהרגה את מלך אוז ותפסה את מקומו כשליטה. בדרך לעיר הבירה של אוז, עיר הברקת, תיאודורה מתאהבת באוסקר, שדוחה את ההתחייבות אליה. הם גם נתקלים בקוף מעופף בשם פינלי (זאק בראף), שמבטיח התחייבות של חוב לאוסקר, כשזה האחרון מציל אותו מאריה.
אוסקר מגיע לעיר הברקת, שם הוא פוגש באוואנורה (רייצ'ל וייס), אחותה של תיאודורה. אוואנורה ספקנית בנוגע לאוסקר, להיותו הקוסם הידוע, אבל טוענת שהוא יכול לקבל את כל הכח והעושר של המלך, אם הוא ילך ליער האפל ויהרוג את המכשפה הרעה על ידי השמדת השרביט, מקור כוחה. אוסקר ופינלי יוצאים לדרך. בדרך הם מצרפים אליהם את נערת החרסינה (ג'ואי קינג), בובה צעירה המתגוררת בעיר החרסינה שנותרת מיותמת לאחר שהמכשפה הרעה הרסה את ביתה. השלישייה מגיעים ליער האפל לגלות את "המכשפה הרעה" שמתבררת כגלינדה (מישל ויליאמס), שאומרת להם שאוואנורה היא המכשפה הרעה האמיתית. אוואנורה רואה את זה אצלה בכדור הבדולח ומשכנעת את תיאודורה שאוסקר מנסה לחזר אחר שלוש המכשפות בכך שמראה לה תמונה שלו יחד עם גלינדה. היא מציעה לתיאודורה שבורת הלב תפוח קסום ומבטיחה לה שהתפוח יסיר את כאב ליבה. כשתיאודורה אוכלת, היא נהפכת למכשפה חסרת לב ונשמה וירוקת עור.
גלינדה מביאה את אוסקר ושותפיו לתחומה של אוז כשהם נמלטים מהצבא של אוואנורה שמורכב מבבונים מעופפים. גלינדה מגלה לאוסקר שהיא יודעת שהוא לא באמת קוסם, אבל מאמינה שהוא עדיין יכול לעזור להם לנצח את אוואנורה, ומספקת לו "צבא" של מנצ'קינים ופחחים להכין כלי נשק. תיאודורה נכנסת לתחום של גלינדה בכעס ומגלה את מראה החדש שלה, שמחריד את אוסקר לפני שהיא מאיימת להרוג אותו ואת בני בריתו על ידי הצבא של העיר הברקת. אוסקר מיואש וחושב שהצבא שלו לא יכול להביס את המכשפות המרושעות, אך לאחר שמספר לנערת החרסינה על עלילותיו, הוא מבין שהם יכולים להילחם באמצעות להטוטנות.
גלינדה ונתיניה משתמשים בצבא של דחלילים מכוסים בערפל סמיך על מנת להערים על המכשפות המרושעות ולשלוח את הבבונים המעופפים שלהן דרך שדה הפרג, שמרדים את הבבונים. עם זאת, שני בבונים מצליחים לתפוס את גלינדה, ומביאים אותה לכיכר העיר להוצאה להורג. בינתיים, אוסקר מתגנב לעיר הברקת עם בעלי בריתו, רק כדי לנטוש אותם לכאורה בכדור פורח עמוס בזהב של המלך המת. תיאודורה הורגת את אוסקר עם כדור אש. אך מתברר שאוסקר זייף את מותו. אוסקר משתמש במכונת עשן נסתרת ובמקרן על מנת להציג תמונה הולוגרפית ענקית של פניו. בנוסף, אוסקר מכין מופע זיקוקים על מנת לתקוף ולהפחיד את אוואנורה ותיאודורה. אוואנורה המפוחדת מסתתרת בטירתה בעוד תיאודורה עפה על המטאטא שלה במטרה לפגוע באוסקר, אך ללא הצלחה. נערת החרסינה משחררת את גלינדה; שמביסה ומגרשת את אוואנורה. במהלך הקרב, גלינדה הורסת את השרשרת של אוואנורה, מה שחושף תחת דמות האישה היפה, אישה מכוערת ומגעילה; אוואנורה נמלטת בעזרת בבוניה המעופפים.
הסרט מסתיים כשאוסקר גורם לתושבי אוז להאמין שהוא מכשף רב עוצמה, וגורם להם להתאחד נגד תיאודורה ואוואנורה. אוסקר נותן מתנות לידידיו; מאסטר טינקאקר מקבל אולר שווייצרי, נאק הממורמר מקבל מסכה של פרצוף שמח, פינלי מקבל את ידידותו עם אוסקר ונערת החרסינה מקבלת את חבריה כבני משפחתה. לבסוף, אוסקר לוקח את גלינדה לאחורי הווילון של המקרן ומנשק אותה שם.

היסטוריה

לאחר הצלחת הסרט "שלגייה ושבעת הגמדים" בשנת 1937, וולט דיסני תכנן ליצור סרט אנימציה המבוסס על הספר הראשון של ליימן פרנק באום בסדרת "הקוסם מארץ עוץ". רוי דיסני, יו"ר דיסני, מסר לבאום שהם מכרו את זכויות הסרטה לספר הראשון לסמואל גולדווין, ששב ומכר אותם ללואי ב. מאייר בשנת 1938. הפרויקט פותח על ידי מטרו גולדווין מאייר לעיבוד המוזיקלי הידוע בכיכובה של ג'ודי גרלנד, ששוחרר בשנה שאחרי כן.
בשנת 1954, כאשר זכויות ההסרטה ל-13 הספרים הנותרים של "הקוסם מארץ עוץ" של באום נעשו זמינים, וולט דיסני רכש אותם לשימוש בסדרת הטלוויזיה של דיסנילנד ולסרט עם שחקנים, שננטש ומעולם לא הושלם. ההיסטוריה של דיסני עם סדרת הספרים של "הקוסם מארץ עוץ" המשיכה בשנת 1985, כאשר הפיקו סרט שנקרא "המסע חזרה אל ארץ עוץ". סרט זה זכה לביקורות גרועות ונכשל מסחרית, אך התפתח והפך לסרט פולחן לאחר הפצתו. לאחר מכן, חברת דיסני איבדה את זכויות ההסרטה לספרים, שחזרו לרשות הציבור.

פיתוח

תסריטאי בשם מיטשל קאפנר הסתקרן מהאפשרות של חקירת המקורות של הקוסם מארץ עוץ. מפיק בשם ג'ו רות' הפך למעורב בסרט כמעט מאותה הסיבה כמו קאפנר: 
בשנים שביליתי באולפני וולט דיסני - למדתי עד כמה קשה למצוא אגדה עם גיבור חזק וטוב. יש את "היפהפייה הנרדמת", "סינדרלה" ו"אליס בארץ הפלאות", אבל סיפור אגדה עם גיבור הוא מאוד קשה להשגה. אבל עם סיפור המקור של הקוסם מארץ עוץ, הייתה כאן אגדה טבעית וידעתי שזה היה רעיון לסרט שבאמת שווה בדיקה.
— המפיק ג'ו רות' על הרעיון לסרט
קאפנר הציג את הרעיון לSony Pictures, אבל נתקל בסירוב. בשנת 2009, הפרויקט קרם עור וגידים כאשר קאפנר הוזמן לאולפני דיסני עם התסריט שלו.

צילום

הצילומים לסרט "ארץ אוז" החלו ב-25 ביולי 2011, באולפני מישיגן ראלי בפונטיאק.
ריימי בחר להשתמש בסטים אמיתיים בשילוב עם הדמיה ממוחשבת במהלך ההסרטה. הסטים נבנו כך שלשחקנים הייתה יכולה להיות התייחסות חזותית, בניגוד לשימוש בטכנולוגית מסך ירוק לכל סצנה. זאק בראף וג'ואי קינג היו על הסט, והקליטו את הדיאלוג שלהם בו זמנית עם השחקנים האחרים, בכל פעם שהדמויות שלהם היו בסצנה. הצוות האמנותי השתמש במריונטה של נערת החרסינה כדי לשמש כנקודת התייחסות חזותית שהשחקנים יוכלו לשחק מולה, ואילו בראף לבש חליפת לכידת-תנועה כדי ליצור את התנועות של פינלי, ותנועות הפנים שלו שצולמו, הועברו לתוך האנימציה של פינלי.

המנהל האמנותי, רוברט סטרומברג, שעבד על "אליס בארץ הפלאות", שאב השראה מסרטיהם של פרנק קפרה וג'יימס וונג האו על מנת להשיג את העיצוב הדק שהוא חזה לעיר הברקת. סטרומברג התנגד לאיכות הגוונים הצבעוניים של ארץ אוז עם הופעה מאופקת של ארץ הפלאות ואמר, כי אף על פי ששני הסרטים חוקרים עולמי פנטזיה דומים, האווירה הכללית והנוף של כל אחד "שונה לחלוטין". בשנת 2011, סטרומברג וצוותו ביקרו בארכיון של דיסני בשלב טרום הייצור האמנותי על מנת לבחון את ההתייחסות לאנימציה בסרטיו של דיסני כגון "פינוקיו", "במבי", "פנטזיה", "סינדרלה", "היפהפייה הנרדמת", "אליס בארץ הפלאות", ו"שלגייה", כדי ליצור בסרט סגנון שיזכיר את הסגנון הקלאסי של דיסני. מעצב התלבושות גארי ג'ונס התמקד באותנטיות עם עיצובי המלתחה שלו: 
התחלתי לעשות מחקר מקיף ולקבל רעיונות לדרכים שהתלבושות צריכות להיראות כדי להיות מדויק מבחינה היסטורית, אך כשעלינו על זה, אנחנו באמת התחלנו ליצור עולם חדש.
— גארי ג'ונס על התלבושות
אנשי צוות ההפקה נאלצו לעבוד תחת המגבלות שנקבעו על ידי אולפני Warner Bros, הבעלים החוקיים של הזכויות לאייקונים ולאלמנטים של הסרט של MGM משנת 1939. אחד האייקונים שלא ניתן היה להשתמש בהם היה נעלי האודם של המכשפה, שנעלה ג'ודי גרלנד, כדורותי. לכן, דיסני לא הורשו להשתמש בהם וגם לא בכל דבר דומה מהסרט הקלאסי, למעט העור הירוק של המכשפה הרעה, שדיסני נעזרו במחלקה המשפטית שלהם כדי להשיג רשות לכך ולהופעה הראשונה של המכשפה הרעה מהמערב.
בנוסף לסוגיות המשפטיות, הפקת הסרט התמודדה עם עיכובים מצד חברי הצוות, שיצאו להפסקה בצילומים בשל התחייבויות ונסיבות בלתי תלויות. רייצ'ל וויז עזבה באמצע הצילומים לסרט עבור תפקיד בסרט אחר, מישל ויליאמס נדרשה לקדם את הפצתו של סרטה "השבוע שלי עם מרילין", ואביו של ג'יימס פרנקו מת במהלך הפקת הסרט. יצירת האיפור של מילה קוניס והתותבות שלה לאחר שהפכה למכשפה הרעה דרשו ארבע שעות עבודה בכל פעם, ושעה להסרתם, ולקח כמעט חודשיים לעורה של קוניס להתאושש באופן מלא מהסרת האיפור.

פוסט-פרודקשן


לאחר סיום ההפקה, ריימי עדיין נאלץ לחתוך מספר סצנות מפחידות שלא התאימו לדירוג של דיסני, על מנת להתאים יותר את הסרט לילדים קטנים.

מוזיקה

המלחין דני אלפמן ציין כי הפסקול של הסרט היה נגיש לייצור מהיר, עם רוב המוזיקה שנכתבה בשישה שבועות. לגבי איכות הגוונים של המוזיקה, אלפמן הצהיר: 
אנחנו הולכים לקחת גישה שזה ספר ישן, אבל לא מודע שהוא מיושן. אני גם חושב שיש יתרון בכך שאני מסוגל לנגן באופן סיפורי. כמו שאני יכול גם לזוז מהר יותר כי זה האינסטינקטים הטבעיים שלי, אני גם יכול לספר סיפור במוזיקה.
— דני אפלמן על עשיית המוזיקה

שחרור


בחודש מאי 2011, לפני שהצילומים החלו, חברת וולט דיסני נתנה תאריך שחרור לסרט; 8 במרץ 2013 בצפון אמריקה. הסרט היה בבכורה העולמית בתיאטרון אל קפיטן בוליווד ב-14 בפברואר 2013.

שיווק

כדי לקדם את הסרט, דיסני שיתף פעולה עם תאגיד IMAX ו-HSN על מנת לתאם כדור פורח למסעות פרסום בארצות הברית. מסע הבכורה החל בקליפורניה באולפני וולט דיסני ברבנק, ועצר בארבעה מוקדים: אל קפיטן התיאטרון בבכורה העולמית, אתר נופש דיסנילנד באנהיים, דייטונה ספידווי הבינלאומי בפלורידה וסנטרל פארק בניו יורק. דיסני גם קידם את הסרט דרך פארקי השעשועים שלה; אפקוט של פרחים בינלאומיים וגן הפסטיבל בהשתתפות גינה רבה תכליתית ולשחק באזור על פי נושא מהסרט.

אפליקציה

ב-23 בפברואר 2013, חברת וולט דיסני שיחררה אפליקציה מיוחדת של Temple Run לאייפון בשיתוף עם חברת Imangi על מנת לפרסם ולשווק את הסרט "ארץ אוז"; במשחק ניתן לשחק את אוסקר בעודו בורח מהבבונים של אוואנורה.